Petra Kelly

Petra Karin Kelly (29 Novemba 1947 – 1 Oktoba 1992) alikuwa mwanasiasa wa Ujerumani aliyehamasisha masuala ya mazingira na usawa wa kijinsia. Alihamasisha kuanzishwa kwa Chama cha Kijani cha Ujerumani, chama cha kwanza cha kijani kupata umaarufu mkubwa nchini na duniani. Mnamo 1982, alipewa Tuzo ya Right Livelihood kwa kuunda na kutekeleza mawazo mapya yanayounganisha masuala ya mazingira, kupunguza silaha, na kulinda haki za kijamii na binadamu.

 Maisha ya awali na elimu 
Petra Karin Lehmann alizaliwa mwaka 1947 mjini Günzburg, Bavaria. Baada ya mama yake kuolewa na afisa wa Jeshi la Marekani, John E. Kelly, alibadilisha jina kuwa Kelly. Familia yake ilihamia Marekani mwaka 1959, ambako alisoma Georgia na Virginia hadi 1970 aliporudi Ujerumani Magharibi. Kelly alivutiwa na Martin Luther King, Jr. na alishiriki kampeni za Robert F. Kennedy na Hubert Humphrey mwaka 1968. Alisomea siasa katika Chuo Kikuu cha Marekani, Washington, D.C., na kuhitimu mwaka 1970. Mwaka 1971 alipata shahada ya uzamili katika Chuo Kikuu cha Amsterdam.thumb|Kelly na Otto Schily baada ya uchaguzi wa shirikisho wa Ujerumani Magharibi wa 1983

 Kazi 
Petra Kelly alifanya kazi Tume ya Ulaya (1971–1983) na kushiriki kampeni za amani na mazingira. Alitetea haki za wanawake katika Kamati ya Uchumi na Jamii. Mwaka 1979, alikuwa mwanzilishi wa Chama cha Kijani cha Ujerumani na akachaguliwa Bundestag 1983 na 1987. Aliongoza maandamano ya kupinga silaha za nyuklia, na mwaka 1982 alipokea Tuzo ya Haki ya Maisha. Kelly pia aliandika kitabu Fighting for Hope (1984) akihimiza dunia yenye usawa na amani. Katika miaka ya mwisho, alitofautiana na chama chake kutokana na mabadiliko ya kisiasa lakini aliendelea kusimamia misimamo yake ya amani na haki.

 Marejeo 

Jamii:wanasiasa wa Ujerumani
Jamii:Waliozaliwa 1947
Jamii:Waliofariki 1992
Jamii:Feminism and Folklore 2025 in Tanzania